Rīgā 12.01.2018. Nr.1-18.2/77

Par obligātā izglītības vecuma bērniem, kuri

nav reģistrēti nevienas izglītības iestādes sarakstā

(2017./2018.m.g.)

Izglītības kvalitātes valsts dienests (turpmāk – kvalitātes dienests), pamatojoties uz Bērnu tiesību aizsardzības likuma 671.pantā[[1]](#footnote-1) un Ministru kabineta 2009.gada 4.augusta noteikumu Nr.871 „Obligātā izglītības vecumu sasniegušo bērnu uzskaites kārtība” (turpmāk – MK noteikumi Nr.871) 5.punktā noteikto, ir apkopojis datus un informē par obligātā izglītības vecuma bērniem, kuri 2017./2018.mācību gadā nav reģistrēti nevienas Latvijas Republikas izglītības iestādes sarakstā.

Pildot MK noteikumu Nr.871 4.[[2]](#footnote-2) un 5.punktā noteikto, kvalitātes dienests četras reizes gadā (līdz 30.janvārim, 30.aprīlim, 30.jūlijam, 30.oktobrim) aktualizē informāciju Valsts izglītības informācijas sistēmā (turpmāk – VIIS) par Latvijā deklarētiem izglītības iestādēs nereģistrētiem obligātā izglītības vecuma bērniem un, pamatojoties uz MK noteikumu Nr.871 6.punktā[[3]](#footnote-3) un Ministru kabineta 2012.gada 23.aprīļa noteikumu Nr.225 „Izglītības kvalitātes valsts dienesta nolikums” 4.2.punktā[[4]](#footnote-4) noteikto, aicina pašvaldības noskaidrot un norādīt VIIS sadaļā „bērna individuālie dati” attiecīgajā pašvaldībā deklarēto bērnu statusu, kā arī ievadīt komentāru par pašvaldības rīcību obligātās izglītības ieguves nodrošināšanai.

No 2016./2017.mācību gada bērnu uzskaite tiek veikta arī par 5 un 6 gadīgiem bērniem[[5]](#footnote-5), kā arī ir ieviesti divi jauni statusi “Izglītojas mājās”, “Atrodas pie bērnu uzraudzības pakalpojuma sniedzēja”.

Lai panāktu iespējami precīzu datu ievadi, laikā no 2017.gada 19.decembra līdz 2018.gada 4.janvārim kvalitātes dienests ir aktīvi sadarbojies ar pašvaldību atbildīgajiem darbiniekiem, sniedzot konsultācijas un atbalstu datu ievades procesā, kā arī precizējot ievadīto informāciju.

Tādējādi VIIS ievadīta 119 pašvaldību informācija par **17803** **izglītības iestādēs nereģistrētiem obligātā izglītības vecuma bērniem**, tajā skaitā **16080** 7–18 gadus veciem bērniem un **1723** 5–6 gadus veciem bērniem.

2018.gada 4.janvārī informācija ir apkopota, izdarot secinājumus un atainojot pamatdatus 1. un 2.tabulā.

Kvalitātes dienesta apkopotie dati liecina, ka kopējais izglītības iestādē nereģistrēto bērnu (5–18 gadi) skaits ir samazinājies (2016./2017. mācību gadā izglītības iestādēs nebija reģistrēti 19022 bērni. Samazinājies arī izglītības iestādēs nereģistrēto 7–18 gadus veco bērnu skaits (skat. 1.grafiku).

1.tabula

**2017./2018.mācību gadā Latvijas izglītības iestādēs nereģistrēti obligātā izglītības vecuma (7–18 gadi) bērni**

|  |  |
| --- | --- |
| **Statuss (pašvaldību sniegtā informācija)** | **Skaits** |
| Izbraucis no valsts | 12801 |
| Uzturēšanās atļauja, citas valsts pilsonis | 1815 |
| Pašvaldībai nav informācijas | 448 |
| Anulēta deklarētā dzīvesvieta | 244 |
| Pašvaldība noskaidro situāciju | 218 |
| Pašvaldība nav norādījusi statusu | 231 |
| Citu iemeslu dēļ neapmeklē izglītības iestādi | 189 |
| Adoptēts (uz ārzemēm) | 35 |
| Bezvēsts prombūtnē | 40 |
| Izglītojas mājās | 33 |
| Invalīds | 12 |
| Ilgstoši slimojošs | 13 |
| Atrodas pie bērnu uzraudzības pakalpojuma sniedzēja | 0 |
| Iebraucis no ārvalstīm  | 1 |
| **Kopā** | **16080** |

2.tabula

**2017./2018.mācību gadā Latvijas izglītības iestādēs nereģistrēti obligātā izglītības vecuma (5–6 gadi) bērni**

|  |  |
| --- | --- |
| **Statuss (pašvaldību sniegtā informācija)** | **Skaits** |
| Izbraucis no valsts | 1073 |
| Uzturēšanās atļauja, citas valsts pilsonis | 172 |
| Pašvaldībai nav informācijas | 102 |
| Pašvaldība nav norādījusi statusu | 85 |
| Pašvaldība noskaidro situāciju | 130 |
| Citu iemeslu dēļ neapmeklē izglītības iestādi | 94 |
| Anulēta deklarētā dzīvesvieta | 29 |
| Izglītojas mājās | 24 |
| Invalīds | 1 |
| Ilgstoši slimojošs | 4 |
| Bezvēsts prombūtnē | 6 |
| Atrodas pie bērnu uzraudzības pakalpojuma sniedzēja | 0 |
| Adoptēts (uz ārzemēm) | 3 |
| **Kopā** | **1723** |

Kā redzams 1.tabulā un 1.grafikā, salīdzinot ar 2016./2017.gadu, izglītības iestādēs nereģistrēto 7–18 gadus veco bērnu skaits ir samazinājies par 1277.

Lai gan nedaudz (par 58), tomēr ir pieaudzis izglītības iestādēs nereģistrēto 5–6 gadus veco bērnu skaits (skat. 2. un 5.tabulu).

1.grafiks



Tāpat kā iepriekšējos gados, arī 2017./2018. mācību gadā visvairāk izglītības iestādēs nereģistrēto bērnu atrodas ārzemēs (ir izbraukuši no valsts 2017.gadā vai agrāk (skat. 3., 4.tabulu un 2.grafiku). 7–18 gadu vecuma grupā no valsts izbraukušo bērnu skaits 2017.gadā ir samazinājies (par 1002 bērniem), savukārt 5–6 gadu vecuma grupā nedaudz pieaudzis (par 112 bērniem).

3.tabula

**Obligātā izglītības vecuma (7–18 gadi) izglītības iestādēs nereģistrēto bērnu statuss (2010.–2017.gads)**

|  |  |
| --- | --- |
| **Statuss** | **Gads** |
|  | **2010** | **2011** | **2012** | **2013** | **2014** | **2015** | **2016** | **2017** |
| Izbraucis no valsts | 5646 | 7915 | 9716 | 12218 | 12948 | 12965 | 13803 | 12801 |
| Pašvaldībai nav informācijas | 4484 | 3327 | 2648 | 393 | 427 | 365 | 569 | 448 |
| Uzturēšanās atļauja, citas valsts pilsonis\* |  |  |  | 894 | 1655 | 1940 | 2024 | 1815 |
| Anulēta deklarētā dzīvesvieta | 670 | 763 | 61 | 115 | 186 | 187 | 240 | 244 |
| Citu iemeslu dēļ neapmeklē izglītības iestādi | 214 | 286 | 52 | 42 | 70 | 67 | 133 | 189 |
| Invalīds | 199 | 72 | 23 | 12 | 13 | 12 | 13 | 12 |
| Bezvēsts prombūtnē | 71 | 42 | 21 | 22 | 44 | 53 | 49 | 40 |
| Adoptēts (uz ārzemēm) | 31 | 8 | 29 | 39 | 46 | 60 | 51 | 35 |
| Ilgstoši slimojošs | 11 | 9 | 3 | 6 | 1 | 4 | 8 | 13 |
| Pašvaldība nav norādījusi statusu | 0 | 0 | 65 | 176 | 92 | 38 | 221 | 231 |
| Iebraucis no ārvalstīm | 0 | 41 | 0 | 0 | 0 | 0 | 0 | 1 |
| Pašvaldība noskaidro situāciju | 0 | 0 | 0 | 256 | 211 | 221 | 225 | 218 |
| Atrodas pie bērnu uzraudzības pakalpojuma sniedzēja\*\* | 0 | 0 | 0 | 0 | 0 | 0 | 1 | 0 |
| Izglītojas mājās\*\*\* | 0 | 0 | 0 | 0 | 0 | 0 | 20 | 33 |
| **KOPĀ** | **11327** | **12463** | **12618** | **14173** | **15693** | **15912** | **17357** | **16080** |

\* Statuss ieviests no 2013.gada.

\*\* Statuss ieviests no 2016.gada.

\*\*\* Statuss ieviests no 2016.gada.

4.tabula

**Obligātā izglītības vecuma (5–6 gadi) izglītības iestādēs nereģistrēto bērnu statuss**

**(2016.–2017.gads)**

|  |  |
| --- | --- |
| **Statuss** | **Gads** |
|  | **2016** | **2017** |
| Izbraucis no valsts | 961 | 1073 |
| Pašvaldībai nav informācijas | 133 | 102 |
| Uzturēšanās atļauja, citas valsts pilsonis\* | 204 | 172 |
| Anulēta deklarētā dzīvesvieta | 38 | 29 |
| Citu iemeslu dēļ neapmeklē izglītības iestādi | 79 | 94 |
| Invalīds | 7 | 1 |
| Bezvēsts prombūtnē | 2 | 6 |
| Adoptēts (uz ārzemēm) | 1 | 3 |
| Ilgstoši slimojošs | 5 | 4 |
| Pašvaldība nav norādījusi statusu | 112 | 85 |
| Iebraucis no ārvalstīm | 0 | 0 |
| Pašvaldība noskaidro situāciju | 85 | 130 |
| Atrodas pie bērnu uzraudzības pakalpojuma sniedzēja\*\* | 2 | 0 |
| Izglītojas mājās\*\*\* | 36 | 24 |
| **KOPĀ** | **1665** | **1723** |

2.grafiks



Otrs lielākais izglītības iestādēs nereģistrēto bērnu īpatsvars 7–18 gadu vecumā ir statusā „Uzturēšanās atļauja, citas valsts pilsonis”. Pašvaldības šo statusu norāda bērniem, kuri saņēmuši uzturēšanās atļauju Latvijas Republikā, tomēr pārsvarā uzturas citā (savas pilsonības) valstī un tur arī iegūst izglītību, tādēļ nav reģistrēti Latvijas izglītības iestādēs. Analizējot iegūtos datus, redzams, ka šādu bērnu skaits pakāpeniski pieaudzis (2014.gadā – 1655, 2015.gadā – 1940, 2016.gadā – 2024), bet 2017.gadā ir nedaudz samazinājies līdz 1815. Salīdzinoši daudz (172) Latvijas izglītības iestādēs nereģistrēto bērnu ar uzturēšanās atļaujām Latvijas Republikā ir arī 5–6 gadu vecuma grupā (skat. 4.tabulu).

Liels izglītības iestādēs nereģistrēto bērnu skaits abās vecuma grupās ir tie, kuriem pašvaldības norādījušas statusu „Pašvaldībai nav informācijas”. Kvalitātes dienesta, pašvaldību un to institūciju aktīvas sadarbības rezultātā 2013.gadā izdevās tādu bērnu skaitu būtiski samazināt (skat. 5.tabulu). Arī 2015.gadā to bērnu skaits, par kuriem pašvaldībai nebija informācijas, bija mazāks par 400. Savukārt 2016. gadā pašvaldībām nebija informācija par 569 bērniem 7–18 gadu vecumā (skat. 5.tabulu un 3.grafiku) un 133 bērniem 5–6 gadu vecumā (skat. 4.tabulu). Lai gan 2017.gadā to bērnu skaits, par kuriem pašvaldībai nav informācijas, salīdzinot ar 2016. gadu, ir samazinājies līdz 448 7–18 gadu vecuma grupā un līdz102 5–6 gadu vecuma grupā, kopējais to bērnu skaits, par kurām pašvaldības atzīmējušas statusu “Pašvaldībai nav informācijas”, joprojām ir ievērojams – 550 bērni.

5.tabula

**7–18 gadus veci bērni, par kuriem pašvaldībai nav informācijas**

|  |  |
| --- | --- |
| **Gads** | **Bērnu skaits** |
| 2010 | 4484 |
| 2011 | 3327 |
| 2012 | 2648 |
| 2013 | 393 |
| 2014 | 427 |
| 2015 | 365 |
| 2016 | 569 |
| 2017 | 448 |

3.grafiks



Pašvaldības, kurām nav informācijas par 2017./2018.mācību gadā izglītības iestādēs nereģistrētiem obligātā izglītības vecuma bērniem, ir uzskaitītas 1.pielikumā. Kā liecina ieraksti VIIS, 2017.gadā 61 pašvaldība Latvijā ir veikusi visas nepieciešamās darbības, lai noskaidrotu, kādēļ pašvaldībā deklarētie bērni nav reģistrēti nevienas izglītības iestādes sarakstā (skat. 1.pielikumu). Savukārt 27 pašvaldībām nav izdevies noskaidrot informāciju tikai par vienu līdz trijiem bērniem.

Grūtības ar informācijas noskaidrošanu ir Daugavpilij, Rīgai, Jelgavai (nav informācijas attiecīgi par 66, 43, 40 bērniem), Saulkrastu novadam (nav informācijas par 39 bērniem), Liepājai, Inčukalna novadam, Garkalnes novadam, Mārupes novadam, Rēzeknei (attiecīgi nav informācijas par 30, 26, 24, 24, 23 bērniem).

Pozitīvi vērtējams, ka 2017.gadā ir samazinājies to 5 un 6 gadus veco bērnu skaits, par kuriem pašvaldība nav norādījusi statusu, kā arī to bērnu skaits, par kuriem „Pašvaldībai nav informācijas”. Tomēr ievērojami pieaudzis to 5 un 6 gadus veco bērnu skaits, par kuriem norādīts statuss „Pašvaldība noskaidro situāciju” (2016.gadā – 85, 2017.gadā – 130).

Vienlaikus negatīvi vērtējams apstāklis, ka par 664 bērniem vecumā no 5 līdz 18 gadiem pašvaldības ir norādījušas statusu „Pašvaldība noskaidro situāciju” (pārsvarā Rīga) vai „Pašvaldība nav norādījusi statusu” (visvairāk: Jelgavas novads, Engures novads, Dundagas novads) (skat. 2. un 3.pielikumu). Ja 2015.gadā pašvaldības nebija norādījušas statusu 38 bērniem vecumā no 7 līdz 18 gadiem, tad 2017.gadā šādu bērnu skaits ir pieaudzis līdz 231.

Jāņem vērā, ka arī statuss “Pašvaldība noskaidro situāciju” vai gadījumi, kad pašvaldības nav norādījušas statusu, liecina par to, ka pašvaldība nav noskaidrojusi iemeslus, kādēļ obligātā izglītības vecuma bērns nav reģistrēts Latvijas izglītības iestādēs. Tādēļ kopumā to bērnu skaits, par kuriem pašvaldībām nav informācijas, ir daudz lielāks.

Apkopojot visu VIIS ievadīto informāciju, jāsecina, ka pašvaldībām nav informācijas par 896 bērniem 7–18 gadu vecumā un 317 bērniem 5–6 gadu vecumā. Tas nozīmē, ka 2017.gadā Latvijā par 1213 obligātā izglītības vecuma bērniem nav zināmi iemesli, kādēļ viņi nav reģistrēti nevienā izglītības iestādē. Lai gan, salīdzinot ar 2016.gadu šo bērnu skaits ir samazinājies (2016.gadā tādi bija 1345), tas tomēr vēl joprojām ir ievērojams.

Ņemot vērā likuma „Par pašvaldībām” 15.panta 4.punktā noteikto pašvaldības autonomo funkciju – gādāt par iedzīvotāju izglītību un šā likuma 15.panta 22.punktā noteikto, ka pašvaldības autonomā funkcija ir veikt attiecīgajā administratīvajā teritorijā dzīvojošo bērnu uzskaiti, pašvaldību darbam ir jābūt rezultatīvākam. Pašvaldībām ir jāīsteno savlaicīgāks un pietiekams darbs, jāveido starpinstitucionālā sadarbība, lai pilnībā un par katru bērnu noskaidrotu apstākļus, kuru dēļ bērns nav reģistrēts izglītības iestādē, un nodrošinātu, ka visi Latvijā deklarētie obligātā izglītības vecuma bērni iegūst izglītību.

Regulāra Pilsonības un migrācijas lietu pārvaldes sniegto datu integrēšana VIIS ne tikai uzliek pienākumu pašvaldībām četras reizes gadā atjaunot datus par pašvaldībā deklarētajiem bērniem, kas nav izglītības iestāžu sarakstos, bet arī sniedz iespēju visa gada garumā sekot un noskaidrot aktuālo situāciju, atjaunināt informāciju, lai līdz minimumam samazinātu to bērnu skaitu, par kuriem pašvaldībai nav informācijas, vai kuriem nav norādīts statuss. Vienlaikus tā ir iespēja savlaicīgi identificēt problēmsituācijas un sniegt nepieciešamo atbalstu izglītības ieguves nodrošināšanai.

Pašvaldību atbildīgajiem darbiniekiem VIIS ne tikai jānorāda bērna statuss, bet arī jāraksturo situācija, tostarp pašvaldības veiktā rīcība obligātās izglītības ieguves nodrošināšanai. Tomēr kvalitātes dienests vairakkārt ir saskāries ar gadījumiem, kad pašvaldību darbinieki vispār nav ievadījuši datus vai ievadījuši tos nekorekti (visbiežāk nepietiekamu zināšanu vai kadru maiņas dēļ).

6.tabulā apkopota pašvaldību sniegtā informācija par 283 bērniem ar statusu „Citu iemeslu dēļ nav reģistrēts izglītības iestādes sarakstā”. Jāuzsver, ka pēc pašvaldību sniegtās informācijas, skaidrojot statusu „Citu iemeslu dēļ nav reģistrēts izglītības iestādes sarakstā”, attiecībā uz 214 bērniem nav paskaidrots (vai nav noskaidrots) iemesls, kādēļ obligātā izglītības vecuma bērns nav reģistrēts izglītības iestādē un, piemēram, norādīts “uzturas mājās” vai pašvaldība ierakstījusi, ka tai “nav komentāru”.

6.tabula

**Statusa *Citu iemeslu dēļ nav reģistrēts izglītības iestāžu sarakstā* skaidrojums**

|  |  |  |
| --- | --- | --- |
| **Situācijas raksturojums (pašvaldību sniegtā informācija)** | **Gadījumu skaits** **(5–6 gadus****veci bērni)** | **Gadījumu skaits** **(7– 18 gadus veci bērni)** |
| Izglītības iestādes maiņa | 7 | 20 |
| Nav komentāru | 49 | 126 |
| Cits iemesls | 7 | 22 |
| Dzīves vietas maiņa | 1 | 4 |
| Apgūst interešu izglītības programmu | 20 | 10 |
| Gaida vietu izglītības iestādē | 5 | 2 |
| Uzturas mājās | 5 | 5 |
| **Kopā** | **94** | **189** |

Kā katru gadu, jāpievērš vērība arī bērniem ar invaliditāti, kas nav reģistrēti nevienā izglītības iestādē un līdz ar to neiegūst nekādu izglītību. 7.tabulā ir atspoguļots pašvaldību sniegtais situācijas skaidrojums par bērniem invalīdiem.

7.tabula

**Informācija par bērniem invalīdiem, kuri 2017./2018. mācību gadā**

**nav reģistrēti nevienā izglītības iestādē**

|  |  |  |
| --- | --- | --- |
| **Situācijas raksturojums (pašvaldību sniegtā informācija)** | **Gadījumu skaits (par 5–6 gadus veciem bērniem)** | **Gadījumu skaits (par 7–18 gadus veciem bērniem)** |
| Īpašas kopšanas nepieciešamība līdz 22.05.2018. | 1 |  |
| Informācija no ģimenes par invaliditāti |  | 3 |
| Dzīvo ārzemēs |  | 2 |
| Notiek sadarbība ar bāriņtiesu |  | 1 |
| Guļošs bērns invalīds |  | 1 |
| Bērniņam ir smaga invaliditāte, ir med.ped komisijas slēdziens, tiek risināts jautājums par mājapmācības iespējām |  | 1 |
| Bērns no septembra atrodas slimnīcā, ārstējas. |  | 1 |
| Spastiska cerebrālā trieka |  | 2 |
| Nav komentāru |  | 1 |
| **Kopā** | **1** | **12** |

Īpaši negatīvi vērtējams tas, ka ik gadu būtiski pieaug to 7–18 gadus veco bērnu skaits, kuri pēc pašvaldības sniegtajiem datiem nav reģistrēti izglītības iestādēs ilgstošas slimības dēļ (2014.gadā – 1, 2015.gadā – 4, 2016.gadā – 8, 2017.gadā – 13). Tas liecina par pašvaldību nepietiekami aktīvu darbību un atbalstu, lai nodrošinātu ilgstoši slimojošo bērnu iekļaušanu izglītības vidē, kas rada arī sociālu, komunikatīvu un ārstniecības efektu, palīdzot mazināt bērnu un viņu ģimeņu atstumtību.

Ja ilgstoši slimojošiem bērniem un bērniem invalīdiem, netiek sniegts nepieciešamais atbalsts, lai atbilstoši izglītojamā individuālajām vajadzībām un spējām nodrošinātu izglītības ieguvi vismaz minimālā līmenī, tas ir pretrunā ar Latvijas Republikas normatīvajos aktos noteikto pamatizglītības ieguves obligātumu un bērnu tiesību aizsardzības principiem.

Lai gan Ministru kabineta 2014.gada 12.augusta noteikumu Nr.468 „Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” (turpmāk – MK noteikumi Nr.468) pielikumā iekļautas vairākas speciālās pamatizglītības paraugprogrammas un Ministru kabineta 2006.gada 4.aprīļa noteikumos Nr.253 „Kārtība, kādā organizējama ilgstoši slimojošu izglītojamo izglītošanās ārpus izglītības iestādes” noteikta kārtība ilgstoši slimojošo bērnu izglītošanai, ir gadījumi, kad speciālās izglītības programma nenodrošina izglītības saturu atbilstoši izglītojamā attīstības traucējumu veidam, spējām un veselības stāvoklim. Var secināt, ka Latvijā ir bērni, kas veselības stāvokļa dēļ nevar apgūt MK noteikumos Nr.468 iekļautās speciālās izglītības programmas, jo šo programmu prasības ir pārāk augstas, un tādēļ piešķirtie valsts budžeta līdzekļi tiek izmantoti neefektīvi un nelietderīgi. Šiem bērniem būtu jāizveido īpašas izglītības programmas, pārsvarā paredzot aprūpes iespējas un vairāk uzmanības pievēršot komunikācijai, atbalstam utt.

Kvalitātes dienests lūdz ņemt vērā minēto, izstrādājot jauno mācību saturu, un atkārtoti aktualizē jautājumu par īpašas (atbalsta, aprūpes) paraugprogrammas izstrādes nepieciešamību bērniem invalīdiem un ilgstoši slimojošiem bērniem.

Vienlaikus informējam, ka 2017.gadā sākta nozīmīga individuālā atbalsta sniegšana bērniem un jauniešiem ar risku priekšlaicīgi pārtraukt mācības, tajā skaitā bērniem invalīdiem, bērniem ar mācību un uzvedības problēmām. 2017.gada martā kvalitātes dienests sadarbībā ar pašvaldībām un valsts profesionālās izglītības iestādēm sācis īstenot Darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” Eiropas Sociālā fonda projektu Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” – “PuMPuRS”. Projekta ietvaros vispārizglītojošo programmu 5.–12.klašu skolēniem un profesionālās izglītības programmu 1.–4.kursu audzēkņiem ar priekšlaicīgas mācību pārtraukšanas risku tiek atbalstīta gan pedagogu un speciālistu papildu konsultāciju sniegšana, gan ceļa, dienesta viesnīcas u.c. izdevumu kompensācija, savukārt pedagogiem – profesionālās kompetences pilnveides programmu, supervīziju, darba grupu īstenošana un metodisko materiālu izstrāde, tādējādi veidojot atbalstošu mācību vidi un ilgtspējīgu sistēmu priekšlaicīgas mācību pārtraukšanas risku identificēšanai un novēršanai.

Projekta sekmīga īstenošana samazinās priekšlaikus mācību pārtraukušo skaitu un vienlaikus varētu samazināt arī izglītības iestādēs nereģistrēto obligātā izglītības vecuma bērnu skaitu.

Papildus kvalitātes dienests informē, ka apkopotā informācija par izglītības iestādēs nereģistrētiem obligātā izglītības vecuma bērniem un pašvaldību rīcību, nodrošinot obligātās izglītības ieguvi, ir nosūtīta arī Centrālajai statistikas pārvaldei, Valsts bērnu tiesību aizsardzības inspekcijai un Valsts izglītības satura centram. Vispārēja rakstura informācija ir sniegta arī plašsaziņas līdzekļiem.

Pielikumā:

1. Pašvaldības, kurām nav informācijas par obligātā izglītības vecuma bērniem, kas 2017./2018. mācību gadā nav reģistrēti nevienas izglītības iestādes sarakstā. Saraksts uz 2 lpp.;
2. Pašvaldības, kuras VIIS par 2017./2018. mācību gadā nevienā izglītības iestādē nereģistrētiem bērniem norādījušas statusu „Pašvaldība noskaidro situāciju”. Saraksts uz 1 lpp.;
3. Pašvaldības, kuras VIIS nav norādījušas statusu obligātā izglītības vecuma bērniem, kuri 2017./2018.mācību gadā nav reģistrēti nevienā izglītības iestādē. Saraksts uz 2 lpp.;
4. Pašvaldības, kuras VIIS norādījušas, ka obligātā izglītības vecuma bērni, kuri 2017./2018.mācību gadā nav reģistrēti nevienā izglītības iestādē, ir invalīdi vai ilgstoši slimo. Saraksts uz 1 lpp.;
5. Obligātā izglītības vecuma izglītības iestādē nereģistrētie bērni (5–6 gadi) un (7–18 gadi) pēc dzimuma. Saraksts uz 1 lpp.

Vadītāja I.Juhņēviča

*Balode 67358077*

*Mihailovs 67507833*

*Veinberga 67358077*

1.pielikums

Izglītības kvalitātes valsts dienesta

2018.gada 12.janvāra vēstulei Nr.1-18.2/77

**Pašvaldības, kurām nav informācijas par obligātā izglītības vecuma bērniem,**

**kas 2017./2018. mācību gadā nav reģistrēti nevienas izglītības iestādes sarakstā**

|  |  |  |
| --- | --- | --- |
| **Nr.p.k.** | **Pilsēta/novads** | **Skaits** |
| 1 | Daugavpils  | 66 |
| 2 | Rīga | 43 |
| 3 | Jelgava | 40 |
| 4 | Saulkrastu novads | 39 |
| 5 | Liepāja | 30 |
| 6 | Inčukalna novads | 26 |
| 7 | Garkalnes novads | 24 |
| 8 | Mārupes novads | 24 |
| 9 | Rēzekne | 23 |
| 10 | Cēsu novads | 21 |
| 11 | Aizkraukles novads | 18 |
| 12 | Talsu novads | 17 |
| 13 | Siguldas novads | 16 |
| 14 | Stopiņu novads | 15 |
| 15 | Babītes novads | 13 |
| 16 | Madonas novads | 12 |
| 17 | Kandavas novads | 10 |
| 18 | Tukuma novads | 9 |
| 19 | Ikšķiles novads | 9 |
| 20 | Grobiņas novads | 8 |
| 21 | Salaspils novads | 6 |
| 22 | Olaines novads | 6 |
| 23 | Krāslavas novads | 6 |
| 24 | Amatas novads | 6 |
| 25 | Baldones novads | 5 |
| 26 | Kuldīgas novadas | 5 |
| 27 | Kocēnu novads | 5 |
| 28 | Bauskas novads | 4 |
| 29 | Rēzeknes novads | 4 |
| 30 | Engures novads | 4 |
| 31 | Rūjienas novads | 3 |
| 32 | Valmiera | 2 |
| 33 | Neretas novads | 2 |
| 34 | Limbažu novads | 2 |
| 35 | Daugavpils novads | 2 |
| 36 | Balvu novads | 2 |
| 37 | Ozolnieku novads | 2 |
| 38 | Jūrmala | 1 |
| 39 | Priekuļu novads | 1 |
| 40 | Carnikavas novads | 1 |
| 41 | Ādažu novads | 1 |
| 42 | Ventspils  | 1 |
| 43 | Kārsavas novads | 1 |
| 44 | Mazsalacas novads | 1 |
| 45 | Ropažu novads | 1 |
| 46 | Lielvārdes novads | 1 |
| 47 | Jaunjelgavas novads | 1 |
| 48 | Aglonas novads | 1 |
| 49 | Vecumnieku novads | 1 |
| 50 | Valkas novads | 1 |
| 51 | Raunas novads | 1 |
| 52 | Pārgaujas novads | 1 |
| 53 | Vecpiebalgas novads | 1 |
| 54 | Ludzas novads  | 1 |
| 55 | Ķeguma novads | 1 |
| 56 | Auces novads | 1 |
| 57 | Alojas novads | 1 |
| 58 | Ērgļu novads | 1 |

2.pielikums

Izglītības kvalitātes valsts dienesta

2018.gada 12.janvāra vēstulei Nr.1-18.2/77

**Pašvaldības, kuras VIIS par 2017./2018. mācību gadā nevienā izglītības iestādē nereģistrētiem bērniem norādījušas statusu „*Pašvaldība noskaidro situāciju*”**

|  |  |  |
| --- | --- | --- |
| **Nr.p.k.** | **Pilsēta/novads** | **Skaits** |
| 1 | Rīga | 132 |
| 2 | Jelgavas  | 30 |
| 3 | Ventspils  | 28 |
| 4 | Jūrmala | 19 |
| 5 | Liepāja | 19 |
| 6 | Ķekavas novads | 18 |
| 7 | Salaspils novads | 15 |
| 8 | Carnikavas novads | 13 |
| 9 | Tukuma novads | 9 |
| 10 | Ilūkstes novads | 7 |
| 11 | Olaines novads | 7 |
| 12 | Mārupes novads | 6 |
| 13 | Ozolnieku novads | 4 |
| 14 | Ādažu novads | 4 |
| 15 | Siguldas novads | 4 |
| 16 | Stopiņu novads | 4 |
| 17 | Kandavas novads | 3 |
| 18 | Ropažu novads | 3 |
| 19 | Bauskas novads | 2 |
| 20 | Brocēnu novads | 2 |
| 21 | Balvu novads | 2 |
| 22 | Ogres novads | 2 |
| 23 | Rēzekne | 2 |
| 24 | Rēzeknes novads | 2 |
| 25 | Aglonas novads | 1 |
| 26 | Dobeles novads | 1 |
| 27 | Ikšķiles novads | 1 |
| 28 | Līvānu novads | 1 |
| 29 | Ludzas novads | 1 |
| 30 | Madonas novads | 1 |
| 31 | Nīcas novads | 1 |
| 32 | Priekules novads | 1 |
| 33 | Rūjienas novads | 1 |
| 34 | Vecpiebalgas novads | 1 |
| 35 | Viesītes novads | 1 |

3.pielikums

Izglītības kvalitātes valsts dienesta

2017.gada 12.janvāra vēstulei Nr.1-18.2/77

**Pašvaldības, kuras VIIS nav norādījušas statusu obligātā izglītības** **vecuma bērniem, kuri 2017./2018.mācību gadā nav reģistrēti nevienā izglītības iestādē**

|  |  |  |
| --- | --- | --- |
| **Nr.p.k.** | **Pilsēta/novads** | **Skaits** |
| 1 | Jelgavas novads | 19 |
| 2 | Engures novads | 18 |
| 3 | Dundagas novads | 17 |
| 4 | Ozolnieku novads | 15 |
| 5 | Jaunpiebalgas novads | 12 |
| 6 | Kandavas novads | 12 |
| 7 | Rugāju novads | 10 |
| 8 | Lielvārdes novads | 9 |
| 9 | Garkalnes novads | 9 |
| 10 | Ropažu novads | 8 |
| 11 | Strenču novads | 8 |
| 12 | Vecpiebalgas novads | 8 |
| 13 | Baldones novads | 8 |
| 14 | Ilūkstes novads | 8 |
| 15 | Aizkraukles novads | 7 |
| 16 | Carnikavas novads | 6 |
| 17 | Valmiera | 6 |
| 18 | Grobiņas novads | 5 |
| 19 | Inčukalna novads | 5 |
| 20 | Sējas novads | 5 |
| 21 | Skrundas novads | 5 |
| 22 | Talsu novads | 5 |
| 23 | Jelgava | 5 |
| 24 | Valkas novads | 4 |
| 25 | Nīcas novads | 4 |
| 26 | Auces novads | 4 |
| 27 | Pļaviņu novads | 4 |
| 28 | Rēzeknes novads | 4 |
| 29 | Jēkabpils novads | 4 |
| 30 | Tērvetes novads | 4 |
| 31 | Dobeles novads | 3 |
| 32 | Krimuldas novads | 3 |
| 33 | Vecumnieku novads | 3 |
| 34 | Bauskas novads | 3 |
| 35 | Ķekavas novads | 3 |
| 36 | Daugavpils novads | 3 |
| 37 | Raunas novads | 3 |
| 38 | Rojas novads | 3 |
| 39 | Cesvaines novads | 3 |
| 40 | Kuldīgas novads | 3 |
| 41 | Limbažu novads | 2 |
| 42 | Babītes novads | 2 |
| 43 | Ogres novads | 2 |
| 44 | Daugavpils  | 2 |
| 45 | Madonas novads | 2 |
| 46 | Saulkrastu novads | 2 |
| 47 | Rēzekne | 2 |
| 48 | Zilupes novads | 2 |
| 49 | Ādažu novads | 2 |
| 50 | Viļakas novads | 2 |
| 51 | Cēsu novads | 2 |
| 52 | Krustpils novads | 2 |
| 53 | Ventspils  | 1 |
| 54 | Rīga | 1 |
| 55 | Ikšķiles novads | 1 |
| 56 | Lubānas novads | 1 |
| 57 | Mālpils novads | 1 |
| 58 | Neretas novads | 1 |
| 59 | Liepāja | 1 |
| 60 | Pārgaujas novads | 1 |
| 61 | Rūjienas novads | 1 |
| 62 | Priekuļu novads | 1 |
| 63 | Mārupes novads | 1 |
| 64 | Preiļu novads | 1 |
| 65 | Saldus novads | 1 |
| 66 | Rundāles novads | 1 |
| 67 | Brocēnu novads | 1 |
| 68 | Rucavas novads | 1 |
| 69 | Salaspils novads | 1 |
| 70 | Pāvilostas novads | 1 |
| 71 | Aglonas novads | 1 |
| 72 | Balvu novads | 1 |
| 73 | Beverīnas novads | 1 |
| 74 | Burtnieku novads | 1 |
| 75 | Durbes novads | 1 |
| 76 | Jēkabpils | 1 |
| 77 | Ķeguma novads | 1 |

4.pielikums

Izglītības kvalitātes valsts dienesta

2018.gada 12.janvāra vēstulei Nr.1-18.2/77

**Pašvaldības, kuras VIIS norādījušas, ka obligātā izglītības** **vecuma bērni, kuri 2017./2018.mācību gadā nav reģistrēti nevienā izglītības iestādē,**

**ir invalīdi vai ilgstoši slimo**

|  |  |  |
| --- | --- | --- |
| Nr.p.k. | Pilsēta/novads | Skaits |
| 1 | Rīga | 17 (no tiem 13 – ilgstoši slimojoši) |
| 2 | Ogres novads | 1 |
| 3 | Ludzas novads | 1  |
| 4 | Talsu novads | 1 – ilgstoši slimojošs |
| 5 | Valmiera | 1 – ilgstoši slimojošs |
| 6 | Ventspils  | 1 |
| 7 | Ādažu novads | 1 |
| 8 | Stopiņu novads | 1 |
| 9 | Viļānu novads | 1– ilgstoši slimojošs |
| 10 | Balvu novads  | 1 |
| 11 | Daugavpils | 2 (no tiem 1 – ilgstoši slimojošs) |
| 12 | Ķekavas novads | 1 |
| 13 | Pārgaujas novads | 1 |

.

5.pielikums

Izglītības kvalitātes valsts dienesta

2018.gada 12.janvāra vēstulei Nr.1-18.2/77

**Obligātā izglītības vecuma (5 un 6 gadi) bērnu, kuri nav reģistrēti**

**nevienā izglītības iestādē, dzimums**

|  |  |  |  |
| --- | --- | --- | --- |
| **Statuss (pašvaldību sniegtā informācija)** | **Skaits** | **Zēni** | **Meitenes** |
| Izbraucis no valsts | 1073 | 547 | 526 |
| Uzturēšanās atļauja, citas valsts pilsonis | 172 | 81 | 91 |
| Pašvaldībai nav informācijas | 102 | 55 | 47 |
| Pašvaldība nav norādījusi statusu | 85 | 48 | 37 |
| Pašvaldība noskaidro situāciju | 130 | 65 | 65 |
| Citu iemeslu dēļ neapmeklē izglītības iestādi | 94 | 43 | 51 |
| Anulēta deklarētā dzīvesvieta | 29 | 13 | 16 |
| Izglītojas mājās | 24 | 15 | 9 |
| Invalīds | 1 | 1 | 0 |
| Ilgstoši slimojošs | 4 | 1 | 3 |
| Bezvēsts prombūtnē | 6 | 5 | 1 |
| Atrodas pie bērnu uzraudzības pakalpojuma sniedzēja | 0 | 0 | 0 |
| Adoptēts (uz ārzemēm) | 3 | 1 | 2 |
| **Kopā** | **1723** | **875** | **848** |

**Obligātā izglītības vecuma (no 7 līdz 18 gadiem) bērnu, kuri nav reģistrēti**

**nevienā izglītības iestādē, dzimums**

|  |  |  |  |
| --- | --- | --- | --- |
| **Statuss (pašvaldību sniegtā informācija)** | **Skaits** | **Zēni** | **Meitenes** |
| Izbraucis no valsts | 12801 | 6652 | 6149 |
| Uzturēšanās atļauja, citas valsts pilsonis | 1815 | 926 | 889 |
| Pašvaldībai nav informācijas | 448 | 232 | 216 |
| Anulēta deklarētā dzīvesvieta | 244 | 134 | 110 |
| Pašvaldība noskaidro situāciju | 218 | 119 | 99 |
| Pašvaldība nav norādījusi statusu | 231 | 135 | 96 |
| Citu iemeslu dēļ neapmeklē izglītības iestādi | 189 | 97 | 92 |
| Adoptēts (uz ārzemēm) | 35 | 22 | 13 |
| Bezvēsts prombūtnē | 40 | 18 | 22 |
| Izglītojas mājās | 33 | 11 | 22 |
| Invalīds | 12 | 7 | 5 |
| Ilgstoši slimojošs | 13 | 8 | 5 |
| Atrodas pie bērnu uzraudzības pakalpojuma sniedzēja | 0 | 0 |  |
| Iebraucis no ārvalstīm | 1 | 0 | 1 |
| **Kopā** | **16080** | **8361** | **7719** |

1. Iekšlietu ministrija, Izglītības un zinātnes ministrija, Labklājības ministrija, Vides aizsardzības un reģionālās attīstības ministrija, Tieslietu ministrija, Veselības ministrija, Valsts bērnu tiesību aizsardzības inspekcija un pašvaldības atbilstoši savai kompetencei sniedz statistisko informāciju par bērna tiesību aizsardzību valstī, par vecākiem, kuriem pārtrauktas vai atņemtas aizgādības tiesības, un par ģimenēm, kuras kopā ar bērniem izliktas no dzīvokļa, par bērnu adopciju, bērnu nodošanu ārpusģimenes aprūpē, audzinoša un medicīniska rakstura piespiedu līdzekļu piemērošanu bērniem, bērnu saukšanu pie kriminālatbildības, par obligāto izglītības vecumu sasniegušajiem bērniem, kuri neapmeklē izglītības iestādes, un par bērniem, kuri kļuvuši par vardarbības upuriem, un ielas bērniem, kā arī iesniedz attiecīgu kopsavilkumu Centrālajai statistikas pārvaldei. Centrālā statistikas pārvalde reizi gadā apkopo minēto informāciju un iesniedz to Labklājības ministrijai un Tiesībsarga birojam. [↑](#footnote-ref-1)
2. Pilsonības un migrācijas lietu pārvalde reizi ceturksnī (līdz 1.janvārim, 1.aprīlim, 1.jūlijam, 1.oktobrim) elektroniski sniedz Izglītības kvalitātes valsts dienesta vadītājam informāciju par visiem bērniem vecumā no pieciem līdz astoņpadsmit gadiem, pamatojoties uz dienesta rakstisku iesniegumu. [↑](#footnote-ref-2)
3. Pašvaldība saņemto informāciju par obligāto izglītības vecumu sasniegušajiem bērniem, kuri neapmeklē izglītības iestādes, pārbauda sadarbībā ar Valsts sociālās apdrošināšanas aģentūras filiāli, pašvaldības dzimtsarakstu nodaļu un policijas nodaļu, kā arī pēc bērnu atrašanās vietas noskaidrošanas kārto jautājumu par viņu mācībām izglītības iestādēs. [↑](#footnote-ref-3)
4. Dienests […] veic obligāto izglītības vecumu sasniegušo bērnu uzskaiti. [↑](#footnote-ref-4)
5. Ievērojot Ministru kabineta 2016.gada 16.augusta noteikumus Nr.542 “Grozījums Ministru kabineta 2009.gada 4.augusta noteikumos Nr.871 "Obligāto izglītības vecumu sasniegušo bērnu uzskaites kārtība"". [↑](#footnote-ref-5)